CELEX: 62013CN0421
Language: el
Date: 2013-07-24 00:00:00
Title: Υπόθεση C-421/13: Αίτηση προδικαστικής αποφάσεως την οποία υπέβαλε το Bundespatentgericht (Γερμανία) στις 24 Ιουλίου 2013 — Apple Inc. κατά Deutsches Patent- und Markenamt

26.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/8
            
         Αίτηση προδικαστικής αποφάσεως την οποία υπέβαλε το Bundespatentgericht (Γερμανία) στις 24 Ιουλίου 2013 — Apple Inc. κατά Deutsches Patent- und Markenamt
   (Υπόθεση C-421/13)
   2013/C 313/15
   Γλώσσα διαδικασίας: η γερμανική
   
      Αιτούν δικαστήριο
   
   Bundespatentgericht
   
      Διάδικοι στην υπόθεση της κύριας δίκης
   
   
      Προσφεύγουσα: Apple Inc.
   
      Καθού: Deutsches Patent- und Markenamt
   
      Προδικαστικά ερωτήματα
   
   
               1)
            
            
               Πρέπει το άρθρο 2 της οδηγίας (1) να ερμηνευθεί υπό την έννοια ότι η δυνατότητα προστασίας της «συσκευασίας του προϊόντος» περιλαμβάνει και την παρουσίαση στην οποία ενσωματώνεται μια υπηρεσία;
            
         
               2)
            
            
               Πρέπει τα άρθρα 2 και 3, παράγραφος 1, της οδηγίας να ερμηνευθούν υπό την έννοια ότι μπορεί να καταχωριστεί ως σήμα σημείο το οποίο απεικονίζει την παρουσίαση στην οποία ενσωματώνεται η υπηρεσία;
            
         
               3)
            
            
               Πρέπει το άρθρο 2 της οδηγίας να ερμηνευθεί υπό την έννοια ότι η απαίτηση της γραφικής απεικονισιμότητας πληρούται μόνο μέσω της γραφικής παραστάσεως ή [και] με συμπληρωματικούς τρόπους όπως είναι η περιγραφή της παρουσιάσεως ή η παράθεση των απόλυτων τιμών των μεγεθών σε μέτρα ή των σχετικών τιμών με μνεία των διαστάσεων;
            
         
               4)
            
            
               Πρέπει το άρθρο 2 της οδηγίας να ερμηνευθεί υπό την έννοια ότι η έκταση της προστασίας που διασφαλίζει το σήμα το οποίο αφορά υπηρεσίες λιανικού εμπορίου εκτείνεται και στα προϊόντα που παράγει ο ίδιος ο έμπορος λιανικής;
            
         
      (1)  Οδηγία 2008/95/ΕΚ του Ευρωπαϊκού Κοινοβουλίου και του Συμβουλίου, της 22ας Οκτωβρίου 2008, για την προσέγγιση των νομοθεσιών των κρατών μελών περί (ΕΕ L 299, σ. 25).